Vauhdikas viikonloppu - Starbox Vauhdikas viikonloppu
26.4.2017 klo 15:02 Jenni Tilaa blogi
Ompas ollut taas yhtä juoksemista enkä ole ehtinyt konetta juuri avata. Kameraakaan ei ole tullut kanneltua mukana joten blogi on elellyt hiljaiseloa. Oikeassa elämässä sen sijaan on ollut menoa jatkuvasti! Muunmuassa viime viikonloppu oli sellaista tykitystä että ei ollut edes yöunille liiaksi aikaa :D
Perjantaina yllätettiin meidän äiti syntymäpäivien kunniaksi. Pamahdettiin työpaikalle ja sanottiin että nyt mennään! Äiti oli jo kuukauden ajan saanut erilaisia vihjeitä ja arvoituksia koskien tulevaa yllätyspäivää. Nyt sitten haettiin hänet limusiinilla, käytiin room escapessa, syömässä ja stand upissa.
Launtaina hyppäsinkin jo aamulla aikaisin junaan ja suuntasin Helsinkiin. Olin pakannut aamulla juuri ennen lähtöä silmät ristissä ja oli vähän fiilis että olisin voinut jäädä sänkyyn nukkumaan. Sen sijaan olin matkalla vauhdin täyteiseen viikonloppuun Helsingissä ja väsymyksestä huolimatta sain puristettua itsestäni yllättävän paljon energiaa. Onneksi en skipannut reissua sillä oli unohtumaton viikonloppu joka sisälsi mm. Sebastian Visan vetämät kolmen tunnin tanssitunnit, mielettömän dinnerin Belgessä ja vielä jalalla koreasti laittamista Helsingin yössä mahtavassa seurassa.
Sunnuntaina käytiin vielä nauttimassa kiireetön brunssi Sandrossa ja pyörimässä Tavastia kirpparilla. Kun pääsin illalla kotiin niin painuin jo ysiltä pehkuihin ja vedin 10,5h unta :D Teki aika kutaa koko viikonlopun vajaiden yöunien jälkeen! Mutta kerrassaa mieletön viikonloppu<3